laion/Wikipedia-Exotic huggingface dataset:
დარი

დარი (სპარს. دری) ან სპარსული-დარი (სპარს. فارسی دری) — სპარსული ენის სახელწოდება და სტანდარტიზებული ფორმა ავღანეთში, მშობლიურად ითვლება ავღანეთში მცხოვრები ტაჯიკებისთვის, ხოლო ტაჯიკეთში მხოვრები ტაჯიკებისთვის მშობლიურია სპარსული ენის სხვა სტანდარტიზაცია — ტაჯიკური. დარი ავღანეთში სახელმწიფო ენის სტატუსით სარგებლობს ავღანურ ენასთან (პუშტუსთან) ერთად. მნიშვნელობით იგი თითქმის არ განსხვავდება პუშტუსგან, რადგან დარი ოფიციალური სასაუბრო ენაა მოსახლეობის თითქმის 50%-ისთვის: ტაჯიკების (33%) გარდა, დარის იყენებენ ასევე ჰაზარელები (11%) და აიმაყები (1%). ამ ტერმინით მოიხსენიება ახალი სპარსული ენა, რომელიც ფართოდ არის გავრცელებული არაბულ სამყაროში და X საუკუნიდან გვხვდება არაბულ დასპარსულ ტექსტებში. სპარსული-დარი შეიძლება ლინგვისტურად კლასიფიცირდეს როგორც შუასპარსულის გაგრძელება, რომელიც სასანიანების დროს წარმოადგენდა ოფიციალურ რელიგიურ და სალიტერატურო ენას და თავის მხრივ სათავეს იღებდა ძველსპარსულისგან რომელიც იყო აქემენიანთა ოფიციალური ენა. სპარსული ენა ტაჯიკური ენა Dari ენციკლოპედია ირანიკა Dari language, alphabet and pronunciation Dari language resources Dari alphabet დაარქივებული 2017-12-30 საიტზე Wayback Machine. Learn Dari ↑ Dari. Ethnologue. SIL International (2013). ციტირების თარიღი: 25 July 2013. ↑ http://www.iranicaonline.org/articles/dari ↑ Lazard, Gilbert 1975, “The Rise of the New Persian Language” ↑ in Frye, R. N., The Cambridge History of Iran, Vol. 4, pp. 595-632, Cambridge: Cambridge University Press.
მიჩიგანის ტერიტორია

მიჩიგანის ტერიტორია (ინგლ. Michigan Territory) — შეერთებული შტატების ორგანიზებული გაერთიანებული ტერიტორია, რომელიც არსებობდა 1805 წლის 30 ივნისიდან 1837 წლის 26 იანვრამდე, მანამ სანამ არ შეუერთდა კავშირს, როგორც მიჩიგანის შტატი, მისი დედაქალაქი იყო დეტროიტი. Bay County Map History: Michigan Territory to Present დაარქივებული 2012-08-24 საიტზე Wayback Machine. (ინგლისური)
ვულკანური ფერფლი

ვულკანური ფერფლი — ლავის პატარა ნაწილაკები, ცალკეული მინერალებისა და ზოგჯერ გარეშე ქანების ნატეხები, რომლებიც გამოიყოფა ვულკანის ამოფრქვევისას. წარმოადგენს პიროკლასტურ მასალას, ანუ ტეფრას. ძლიერი ამოფრქვევის დროს ვულკანური ფერფლი დიდ მანძილზე ვრცელდება და ზოგჯერ სტრატოსფეროს მაღალ ფენებში აზიდულია წვრილი ფერფლის სახით, რომელიც იწვევს განსაკუთრებულ მოვლენებს: მანათობელ ღამის ღრუბლებს, ბიშოპის რგოლებსა და სხვა. აგრეთვე ოპტიკური ფენომენის ჰალოს გამომწვევია. შედგება ფერფლისა და ქვიშის ნაწილაკებისაგან, რომელთა დიამეტრია 2 მმ. შესუნთქვისას წარმოადგენს დიდ საშიშროებას ადამიანისა და ცხოველებისათვის. ვულკანური ფერფლი სახიფათოა აგრეთვე თვითმფრინავებისათვის. აფერხებს საჰაერო მიმოსვლებს. მდიდარია მიკროელემენტებით, რის გამოც ვულკანთან არსებული ნიადაგი მეტად ნოყიერია. მაგალითად, ვეზუვისა და ეტნის მიდამოებში განვითარებულია სოფლის მეურნეობა. ქმნის მტკიცე მარკირებულ ჰორიზონტებს. ასე მაგალითად, ვულკან ბეზიმიანის ამოფრქვევისას ვულკანური ფერფლი დიდ ბრიტანეთამდე მივიდა, ხოლო კრაკატაუს 1883 წლის ამოფრქვევის დროს წამოსულმა ვულკანურმა ფერფლმა დედამიწას თითქმის ორჯერ შემოუფრინა. ვულკანური ფერფლის ეს თავისებურება გამოიყენება სტრატიგრაფიაში (ქანის ფენების კორელაციის ტეფროქრონოლოგიური მეთოდი). ვულკანები ყოველწლიურად საშუალოდ ისვრიან 3•109 ტ ვულკანურ ფერფლს. ვულკანურ ფერფლს იყენებენ მსუბუქი ბეტონის დასამზადებლად, სითბოიზოლაციის მასალებისათვის და სხვა. შეგიძლიათ იხილოთ მედიაფაილები თემაზე „ვულკანური ფერფლი“ ვიკისაწყობში. ვულკანური ფერფლი — სამთო ენციკლოპედია (რუსული) ვულკანური ფერფლი — დიდი საბჭოთა ენციკლოპედია დაარქივებული 2014-09-15 საიტზე Wayback Machine. (რუსული)
იბრაჰიმ ბუბაკარ კეიტა

იბრაჰიმ ბუბაკარ კეიტა (ფრანგ. Ibrahim Boubacar Keïta; დ. 29 იანვარი, 1945, კუტიალა, საფრანგეთის სუდანი — გ. 16 იანვარი, 2022, ბამაკო) — მალის პოლიტიკური მოღვაწე, ქვეყნის ყოფილი პრემიერ-მინისტრი (1994-2000 წწ.). 2013-2020 წლებში მალის პრეზიდენტი. იბრაჰიმ ბუბაკარ კეიტა დაიბადა საფრანგეთის სუდანში (ამჟამად მალი) 1945 წლის 29 იანვარს. პარიზისა და ბამაკოს ლიცეუმების დამთავრების შემდეგ სწავლობდა სენეგალის დედაქალაქ დაკარში. არის პოლიტოლოგიისა და ისტორიის პროფესორი. 2013 წელს გადაწყვიტა მონაწილეობა მიეღო საპრეზიდენტო არჩევნებში. ორტურიან არჩევნებში გაიმარჯვა. არჩევნების მეორე დღეს მისმა მოწინააღმდეგემ სუმაილა სისემ კეიტას გამარჯვება მიულოცა. 2020 წლის აგვისტოში სამხედრო გადატრიალების დროს მეამბოხეებმა დააპატიმრეს, ხოლო 19 აგვისტოს გააკეთა განცხადება გადადგომის შესახებ. მალის პრეზიდენტი ↑ http://www.economist.com/blogs/baobab/2013/07/mali-s-election ↑ http://www.itar-tass.com/c12/838119.html ↑ ამბოხებული სამხედროების მიერ დაკავებულმა მალის პრეზიდენტმა გადადგომის შესახებ განაცხადა
მარტინ ბრესტი

მარტინ ბრესტი (ინგლ. Martin Brest; 8 აგვისტო, 1951) — ამერიკელი კინორეჟისორი, სცენარისტი და პროდიუსერი. მიღებული აქვს ორი ოქროს ჟოლო ყველაზე ცუდი რეჟისურისა და სცენარისთვის. 1984 - პოლიციელი ბევერლი ჰილზიდან (Beverly Hills Cop) 1988 - მოასწრო შუაღამემდე (Midnight Run) 1992 - ქალის სურნელი (Scent of a Woman) 1998 - გაიცანით ჯო ბლეკი (Meet Joe Black) მარტინ ბრესტი კინოფილმების ინტერნეტ-მონაცემთა ბაზაში
მიხაელ კისკე

მიხაელ კისკე (გერმ.:Michael "Michi" Kiske , დ. 24 იანვარი, 1968) — გერმანელი ვოკალისტი. ცნობილია, როგორც გერმანული პაუერ მეტალ ჯგუფ Helloween ყოფილი ვოკალისტი 1986-1993 წლებში. 1993 წელს კისკემ და ჯგუფის დრამერმ ინგო შვიხტენბერგმა ჯგუფი დატოვეს, როგორც პირადი ასევე მუსიკალური უთანხმოების გამო. კისკე ჯგუფში ჩაანაცვლა ვოკალისტმა ენდი დერისმა. მიხაელ კისკეს ოფიციალური გერმანულენოვანი საიტი[მკვდარი ბმული]
ტრიანის მყინვარი

ტრიანის მყინვარი (ფრანგ. Glacier du Trient) — მყინვარი მონბლანის მასივზე, შვეიცარიაში. სიგრძე — 4,3 კმ. ადმინსტრაციულად მოქცეულია ვალეს კანტონის ტერიტორიაზე. 1973 წლისათვის მყინვარის ფართობი უდრიდა 6,4 კმ²-ს. მყინვარის ენა მდებარეობს ზღვის დონიდან 1800 მ-ზე. აქედან სათავეს იღებს მდინარე რონის შენაკადი ტრიანი. ტრიანის მყინვარი (გერმანული)
მიაჯე

მიაჯე (იტალ. Miage) — მყინვარი ჩრდილო-დასავლეთ იტალიაში. მდებარეობს მონბლანის მასივზე. სიგრძე 10 კმ, ფართობი 11 კმ². აქედან 5 კმ² დაფარულა ღორღით, რომელიც იწვევს ქვათა ქცვენასა და ზვავს. სიახლოვეს ზღვის დონიდან 2020 მ სიმაღლეზე მდებარეობს ამავე სახელწოდების ტბა. მიაჯე (გერმანული)
ბოსონი

ბოსონი (ფრანგ. Bossons) — მყინვარი სამხრეთ-აღმოსავლეთ საფრანგეთში, ზემო სავოიის დეპარტამენტში. მდებარეობს მონბლანის მასივზე, მწვერვალ მონბლანის კალთებზე. სიგრძე — 7,8 კმ, ფართობი — 9,9 კმ². ბოსონი დაარქივებული 2010-04-18 საიტზე Wayback Machine. (ფრანგული)
არჟანტიერი

არჟანტიერი (ფრანგ. Glacier d'Argentière) — ხეობის ტიპის მყინვარი საფრანგეთის სამხრეთ-აღმოსავლეთ ნაწილში, მონბლანის მასივზე. მოქცეულია ზემო სავოიის დეპარტამენტში. სიგრძე დაახლოებით 10 კმ. ფართობი 19 კმ². 1870-1967 წლებში მყინვარმა უკან დაიხია 100 მეტრით. სიახლოვეს მდებარეობს ამავე სახელწოდების სოფელი. მყინვარი არჟანტიერი (ინგლისური)
ეგიუი-დიუ-მიდი

ეგიუი-დიუ-მიდი (ფრანგ. Aiguille du Midi) — მწვერვალი მონბლანის მასივზე, საფრანგეთში. სიმაღლე 3842 მ. მდებარეობს მონბლანიდან 8 კილომეტრში. მწვერვალიდან ჩრდილოეთით ხეობაში განლაგებულია ცნობილი კურორტი შამონი. შამონიდან ეგიუი-დიუ-მიდის მიმართულებით მიდის ბაგირგზა, რომელიც აშენებულია 1955 წელს. აქვე იღებს სათავეს 22 კმ სიგრძის სამთო-სათხილამურო ტრასა. მწვერვალზე პირველი ასვლა განხორციელდა 1818 წლის 4 აგვისტოს. ეგიუი-დიუ-მიდი (ინგლისური) ეგიუი-დიუ-მიდი (ინგლისური)
ეჟი კუკუჩკა

იუზეფ ეჟი კუკუჩკა (პოლ. Józef Jerzy Kukuczka; დ. 24 მარტი 1948, კატოვიცე, პოლონეთი — გ. 24 ოქტომბერი 1989, ლჰოძე, ჰიმალაი) — ცნობილი პოლონელი ალპინისტი. რაინჰოლდ მესნერის შემდეგ გახდა მეორე ადამიანი, რომელმაც დაიპყრო დედამიწის ყველა რვაათასიანი მწვერვალი. 1989 წელს ეჟი კუკუჩკა ლჰოძეზე დაბრუნდა, რათა მის სამხრეთ კედელზე ასვლა განეხორციელებინა. ამავე წლის 24 ოქტომბერს დაახლოებით 8200 მ სიმაღლეზე კუკუჩკა უბედური შემთხვევის შედეგად მწვერვალს მოწყდა. მეგობრებმა იგი დაკრძალეს ყინულის ნაპრალში. არის ორი წიგნის ავტორი. ეჟი კუკუჩკა (ინგლისური) ეჟი კუკუჩკა დაარქივებული 2013-07-05 საიტზე Wayback Machine. (ინგლისური)
ნოშაკი

ნოშაკი — ჰინდუქუშის ქედის სიმაღლით მეორე (ტირიჩმირის შემდეგ, 7690 მ.) ცალკე მდგომი მთა, რომელიც მდებარეობს ავღანეთისა და პაკისტანის საზღვარზე. მისი დასავლეთ ფერდობი მდებარეობს ავღანეთში, ხოლო აღმოსავლეთი პაკისტანში. ნოშაკი ავღანეთის უმაღლესი მწვერვალია და მდებარეობს ქვეყნის ჩრდილო-აღმოსავლეთ კუთხეში დურანის ხაზზე. წარმოადგენს მსოფლიოში ყველაზე დასავლეთით მდებარე 7000-იან მთას, მასზე ყველაზე მარტივი მარშრუტი ადის პაკისტანის მხრიდან ჩიტრალიდან. მთაზე პირველი ასვლა 1960 წელს განახორციელეს იაპონური ექსპედიციის წევრებმა: ტოშიაკი საკაიმ და გორო ივაცუბომ. პირველი ასვლა განხორციელდა სამხრეთ-აღმოსავლეთი ქედიდან. დღეისთვის უმეტესად გამოიყენება დასავლეთი ქედი. პირველი ზამთრის ასვლა 1973 წელს განახორციელეს პოლონეთის ექსპედიციის წევრებმა: ანდრეს ზავადამ და თადეუშ პიტროვსკიმ. ეს იყო 7000 მეტრზე ზემოთ ზამთრის პირობებში მსოფლიოში პირველი ასვლა. პირველი ასვლა ავღანელებმა ნოშაკზე განახორციელეს 2009 წლის 19 ივლისს. ასვლა განხორციელდა ვახანის დერეფნიდან. Noshaq on Summitpost ↑ Afghan Noshaq expedition
ეგიუი-დიუ-ჟარდინი

ეგიუი-დიუ-ჟარდინი (ფრანგ. Aiguille du Jardin) — მწვერვალი მონბლანის მასივზე, საფრანგეთში. სიმაღლე 4035 მ. სიახლოვეს მდებარეობს მწვერვალი ეგიუი-ვერტი. პირველი ასვლა განხორციელდა 1904 წელს. ეგიუი-დიუ-ჟარდინი (ინგლისური)
პუნტა-ბარეტი

პუნტა-ბარეტი (იტალ. Punta Baretti) — მწვერვალი მონბლანის მასივზე, იტალიაში. ადმინისტრაციულად მოქცეულია ვალე-დ’აოსტის ავტონომიური რეგიონის ტერიტორიაზე. სიმაღლე 4013 მ. პირველი ასვლა განხორციელდა 1880 წლის 28 ივლისს. პუნტა-ბარეტი დაარქივებული 2013-08-18 საიტზე Wayback Machine. (ინგლისური) პუნტა-ბარეტი (ინგლისური)
ლუიჯი ამედეოს პიკი

ლუიჯი ამედეოს პიკი (იტალ. Picco Luigi Amedeo) — მწვერვალი მონბლანის მასივზე, იტალიაში. სიმაღლე 4470 მ. პირველი ასვლა განხორციელდა 1901 წელს. სახელი ეწოდა პრინცისა და ჰერცოგის ლუიჯი ამედეოს (1873-1933) პატივსაცემად. ლუიჯი ამედეოს პიკი (იტალიური)
ყანდაარი (მრავალმნიშვნელოვანი)

ყანდაარი შეიძლება აღნიშნავდეს: ყანდაარი — ქალაქი ავღანეთში ყანდაარი — 2001 წლის ფილმი
კიჟუჩი

კიჟუჩი (ლათ. Oncorhynchus kisutch) — გამსვლელი თევზი ორაგულისებრთა ოჯახისა. სხეულის სიგრძე ჩვეულებრივ 60-65 სმ აღწევს, წონა 3-4 კგ (ზოგჯერ 14 კგ). აქვს ვერცხლისფერი სხეული, ზურგი მოლურჯოა; დაჰკრავს წვრილი შავი ლაქები; გამრავლების პერიოდში მუქი ჟოლოსფერია. გავრცელებულია წყნარი ოკეანის ჩრდილოეთ ნაწილში. ტოფობს შემოდგომასა და ზამთარში. სიცოცხლის პირველ წლებში ცხოვრობს მტკნარ წყალში, შემდეგ ზღვაში ინაცვლებს, სადაც მალე იზრდება და 15-16 თვის შემდეგ აღწევს სქესობრივ სიმწიფეს. სარეწაო მნიშვნელობისაა. კიჟუჩი — სტატია დიდი რუსული ენციკლოპედიიდან (რუსული)
ჯონ კეილი

ჯონ დეივის კეილი (დ. 9 მარტი, 1942) — ბრიტანეთის იმპერიის ორდენის მფლობელი უელსელი მუსიკოსი, კომპოზიტორი, სიმღერების ავტორი, შემსრულებელი და პროდიუსერი. იგი იყო ექსპერიმენტული როკ-ჯგუფ The Velvet Underground-ის ერთ-ერთი თანადამაარსებელი. მიუხედავად იმისა, რომ იგი უფრო მეტად ცნობილია როკ-მუსიკაში მოღვაწეობით, კეილი სხვადასხვა ჟანრში მუშაობდა, როგორიც არის ზუზუნის მუსიკა და კლასიკური მუსიკა. The Velvet Underground-იდან წასვლიდან, 1968 წლის შემდეგ გამოცემული აქვს დაახლოებით 30 ალბომი. სოლო-შემოქმედების მხრივ ყველაზე მეტად ცნობილია ალბომით Paris 1919 და ლეონარდ კოენის „Hallelujah“-ს ქავერ-ვერსიით, ისევე, როგორც 1970-იან წლებში ლეიბლზე Island Records გამოცემული ალბომების ტრილოგიით - Fear, Slow Dazzle და Helen of Troy. კოული თანამშრომლობდა ან პროდიუსერობას უწევდა მრავალ შემსრულებელს, რომელთა შორის არიან: ლუ რიდი, ნიკო, ლა მონ იანგი, ჯონ კეიჯი, ტერი რაილი, ჰექტორ ზაზუ, Cranes, ნიკ დრეიკი, მაიკ ჰერონი, კევინ ეიერსი, ბრაიან ინო, პეტი სმითი, The Stooges, The Modern Lovers, არტ ბერგმანი, Manic Street Preachers და მათი ლიდერი ჯეიმზ დინ ბრედფილდი, მარკ ელმონდი, Element of Crime, Squeeze, Happy Mondays, LCD Soundsystem, The Replacements და Siouxsie and the Banshees. კეილი 1996 წელს როკ-ენ-როლის დიდების დარბაზში იქნა შეყვანილი, როგორც The Velvet Underground-ის წევრი. 2010 წელს მას ბრიტანეთის იმპერიის ორდენი მიენიჭა. ვიკისაწყობში არის გვერდი თემაზე: ჯონ კეილი ოფიციალური საიტი ჯონ კეილი კინოფილმების ინტერნეტ-მონაცემთა ბაზაში ბიოგრაფია Allmusic-ზე Fear Is A Man's Best Friend - ვრცელი მოყვარულთა გვერდი ↑ ჯონ კეილი AllMusic-ზე
ჩავიჩა

ჩავიჩა (ლათ. Oncorhynchus tschawytscha) — გამსვლელი თევზი ორაგულისებრთა ოჯახისა. წყნაროკეანური ორაგულებიდან უდიდესია. გავრცელებულია წყნარი ოკეანის ჩრდილოეთ ნაწილში: ჩრდილოეთ ამერიკის ნაპირებთან — ალასკიდან კალიფორნიამდე; აზიის ნაპირებთან: მდინარე ანადირიდან ამურის ლიმანამდე. სქესობრივ სიმწიფეს აღწევს 3-7 წლისა. კამჩატკაზე ტოფობს ივლის-აგვისტოში, ჩრდილოეთ ამერიკის მდინარეებში შემოდგომა-ზამთარში. მდინარეებში შედის გაზაფხულზე. სიცოცხლის პირველ წლებში ცხოვრობს მდინარეებში. გამრავლებისა და აკლიმატიზაციის ობიექტია. უპირატესობას ანიჭებს დიდ მდინარეებს. ზღვაში იკვებება წვრილი თევზით. მეტად ძვირფასი სარეწაო თევზია. ჩავიჩა — სტატია დიდი რუსული ენციკლოპედიიდან (რუსული)
კეტა

კეტა (ლათ. Oncorhynchus keta) — თევზი ორაგულისებრთა ოჯახისა. მისი სხეულის სიგრძე 1 მ აღწევს, მასა 14 კგ. გავრცელებულია წყნარი ოკეანის ჩრდილოეთ ნაწილში. იკვებება კიბოსნაირებით, მოლუსკებით, თევზებით. მწიფდება 4-5 წლისა. გამსვლელი თევზია. ტოფობისათვის შედის მდინარეში 1000 და მეტ კმ მანძილზე. აქვს მსხვილი ქვირითი (5-7 მმ დიამეტრისა), ნარინჯისფერი. გამრავლებისას „საქორწინოდ ირთვება“, განსაკუთრებით მამალი — სხეული უმუქდება, უჩნდება განივი მუქი ჟოლოსფერი ზოლები, ზურგი უკუზიანდება, ხორცი საჭმელად უვარგისი ხდება. ტოფობის შემდეგ იღუპება. კეტა ძვირფასი სარეწაო თევზია. იყენებენ დამარილებულს, ამზადებენ ზურგიელს და კონსერვს, ქვირითისაგან — წითელ ხიზილალას. კეტა იტანს აკლიმატიზაციას და ხელოვნურადაც მრავლდება. ქართული საბჭოთა ენციკლოპედია, ტ. 5, თბ., 1980. — გვ. 478.
სიმა

სიმა, მასუ (ლათ. Oncorhynchus masou) — გამსვლელი თევზი ორაგულისებრთა ოჯახისა. სხეულის სიგრძე 71 სმ, ხოლო წონა 9 კგ-ს აღწევს. გავრცელებულია წყნარი ოკეანის აზიის ნაპირებთან — კამჩატკიდან იაპონიამდე. ქვირითს ყრის ზაფხულში მდინარის ზემოთში და პატარა შენაკადებში. სიცოცხლის პირველ წლებში ცხოვრობს მდინარეებში, შემდეგ ზღვაში მიგრირებს. სამხრეთში წარმოქმნის ჯუჯა ცოცხალ ფორმას. სქესობრივ სიმწიფეს აღწევს 3-6 წლისა. იკვებება წვრილი თევზითა და კიბოსნაირებით. სარეწაო მნიშვნელობისაა; აკლიმატიზაციისა და გამრავლების ობიექტია. სიმა — სტატია დიდი რუსული ენციკლოპედიიდან (რუსული)
Far from the Maddening Crowds

Far from the Maddening Crowds — ბრიტანულ ელექტრონული მუსიკოს Chicane-ის სადებიუტო ალბომი. გამოიცა 1997 წელს. ტრანსული მუსიკის მოყვარულებს შორის მას დიდი მოწონება ხვდა წილად. იგი სხვადასხვა იურიდიული პრობლემის გამო გაყიდვიდან ამოღებული იქნა, მაგრამ 2007 წელს კვლავ გამოიცა. ალბომი ბრიტანეთის ალბომების ჩარტში მხოლოდ #49 პოზიციაზე მოხვდა. „Offshore“, ალბომისთვის დაწერილი ყველაზე ადრეული სიმღერა, არის Chicane-ის ყველაზე ცნობილ კომპოზიციებს შორის. გარდა სინგლის გაყიდული ასლების რაოდენობისა და ღამის კლუბებში მთავარი ჰიტის სტატუსისა, რამაც იგი 130-ზე მეტ კრებულში მოახვედრა, სიმღერა გამოიყენებოდა არაერთ სატელევიზიო გადაცემაში. ნიკ ბრეისგირდლი – სიმღერების ავტორი, პროდიუსერი ლეო ელსტობი – სიმღერების ავტორი - „Offshore“ და „Offshore '97“ , პროდიუსერი - „Offshore“ კეროლაინ ლაველი – სიმღერები, ვოკალი - „Lost You Somewhere“ Salt Tank – სიმღერები, პროდიუსერი - „Leaving Town“ ლუს დრეიტონი – ვოკალი - „Sunstroke“ რიჩი სალივანი – სიმღერების ავტორი - „Offshore '97“ გრემ დირი – სიმღერების ავტორი - „Offshore '97“ ლუის ბერტონი – სიმღერების ავტორი - „Offshore '97“ ენტონი პაპა – მიქსი - „Offshore '97“ უოლტერ კოელიო - მასტერინგი ალექს გოლდი – აღმასრულებელი პროდიუსერი ↑ Thomas, Stephen. ((( Far from the Maddening Crowds > Overview ))). allmusic. ციტირების თარიღი: 2010-07-27. ↑ An Electronic Dance Music Review Website. | Album | Chicane - Far From The Maddening Crowds. TranceCritic.com. დაარქივებულია ორიგინალიდან — 2012-02-07. ციტირების თარიღი: 2012-02-15. ↑ Silcott, Mireille (1998) "Compact Discs: Chicane Far From the Maddening Crowds", Montreal Mirror. Retrieved 17 ნოემბერი 2009. ↑ Far from the Maddening Crowds (ანოტაციები). Chicane. Xtravaganza Recordings. 1997. ↑ Chart Stats - Chicane - Far From The Maddening Crowds. Chart Stats. დაარქივებულია ორიგინალიდან — 2013-01-19. ციტირების თარიღი: 27 ივლისი 2010.
Behind the Sun (Chicane-ის ალბომი)

Behind the Sun — ბრიტანული ელექტრონული მუსიკოს Chicane-ის მეორე ალბომი. გამოიცა 2000 წლის აგვისტოში ალექს გოლდის კუთვნილ ლეიბლ Xtravaganza Recordings-ზე, ბრიტანეთში. აშშ-ში მისი დისტრიბუტორი იყო C2 Records. ნიკ ბრეისგირდლი ალბომს ანოტაციებში აღწერს, როგორც „Chicane-ის სიცოცხლის ერთი წლის ანარეკლს“. ალბომის წამყვანი სინგლი „Saltwater“ გამოიცა 1999 წელს და იქცა საკლუბო ჰიტად. მასში ჟღერს ჯგუფ Clannad-ის ვოკალისტ მოია ბრენენის ვოკალი, სიმღერიდან „Theme from Harry's Game“. ალბომში აგრეთვე შეტანილია „Don't Give Up“, ჩაწერილი ბრაიან ადამსის მონაწილეობით, რომელიც ასევე ჰიტად იქცა. სხვა სინგლებია „Autumn Tactics“, „No Ordinary Morning“ და „Halcyon“. Overture – 3:46 Low Sun – 6:56 No Ordinary Morning (ბრეისგირდლი, რეი ჰეჯიზი, მარტინ ბრენიგენი) – 5:08 ვოკალი: ტრეისი აკერმანი Saltwater (ორიგინალური გუნდი) (ბრეისგირდლი, ჰეჯიზი, პოლ ბრენენი, კიარან ბრენენი) – 10:03 ვოკალი: მოირა ბრენენი Halcyon – 9:01 Autumn Tactics (ბრეისგირდლი, ჰეჯიზი) – 4:53 ვოკალი: Justine Suissa Overlap – 4:38 Don't Give Up (ბრეისგირდლი, ბრაიან ადამსი, ჰეჯიზი) – 8:22 ვოკალი: ბრაიან ადამსი Saltwater (The Thrillseekers-ის რემიქსი) – 6:55 ვოკალი: Máire Brennan Andromeda (ბრეისგირდლი, ელსტობი) – 6:38 Don't Give Up (radio edit) – 3:40 (დამალული სიმღერა) ვოკალი: ბრაიან ადამსი 2003 წლის ივლისში ალბომი კვლავ გამოიცა დამატებითი DVD-ის სახით. მასში შეტანილი იყო ალბომის სინგლების ყველა მუსიკალური ვიდეო. Overture (მთავარი მენიუ) Saltwater Don't Give Up No Ordinary Morning Autumn Tactics Saltwater (ირლანდიის ტურიზმის მთავარი სატელევიზიო თემა) ↑ Ruhlmann, William "Behind the Sun Review", Allmusic, Macrovision Corporation, retrieved 19 ნოემბერი 2009 ↑ Behind the Sun by Chicane @ ARTISTdirect.com - Shop, Listen, Download. Artistdirect.com. დაარქივებულია ორიგინალიდან — 2012-10-25. ციტირების თარიღი: 2012-01-09. ↑ Cohen, Howard (2000) "Reviews of new releases by Eve 6, Chicane, Sally Taylor", Miami Herald, 2 აგვისტო 2000 ↑ An Electronic Dance Music Review Website. | Album | Chicane - Behind the Sun. TranceCritic.com. დაარქივებულია ორიგინალიდან — 2012-02-07. ციტირების თარიღი: 2012-01-09. ↑ Paoletta, Michael (2000) "Chicane Behind the Sun", Billboard, 15 ივლისი 2000, retrieved 19 ნოემბერი 2009 ↑ Spencer, Neil (2000) "THIS WEEK'S ESSENTIAL RELEASES: CHICANE - Behind the Sun", The Observer, 26 მარტი 2000 ↑ Editorial - Chicane დაარქივებული 2005-11-11 საიტზე Wayback Machine. . (მაისი 2000). Urbnet.com. Accessed 2 აპრილი 2006. ↑ Paoletta, Michael (2000) "Chicane Delivers Emotional Grooves 'Behind the Sun'", Billboard, 10 ივნისი 2000, p. 38, 40
დენი დევიტო

დენი დევიტო (ინგლ. Danny DeVito; დ. 17 ნოემბერი, 1944) — იტალიური წარმოშობის ამერიკელი მსახიობი, რეჟისორი, კომიკოსი და პროდიუსერი. ცნობილი გახდა სატელევიზიო სერიალ „ტაქსიში“ მონაწილეობით, რისთვისაც მიიღო ოქროს გლობუსისა და ემის ჯილდოები. ვიკისაწყობში არის გვერდი თემაზე: დენი დევიტო დენი დევიტო კინოფილმების ინტერნეტ-მონაცემთა ბაზაში დენი დევიტო საიტზე Emmys.com
ჯეფ დენიელსი

ჯეფ დენიელსი (ინგლ. Jeff Daniels; დ. 19 თებერვალი, 1955) — ამერიკელი მსახიობი. აქვს საკუთარი არაკომერციული თეატრი ჩელსიში (მიჩიგანი). როგორც თეატრალურ მსახიობს, მიღებული აქვს ტონის ჯილდო. ჯეფ დენიელსი კინოფილმების ინტერნეტ-მონაცემთა ბაზაში
ჯეიმზ ლოურენს ბრუკსი

ჯეიმზ ლოურენს ბრუკსი (ინგლ. James L. Brooks) — ამერიკელი რეჟისორი, პროდიუსერი და სცენარისტი. კარიერა დაიწყო ტელევიზიაში, შემდეგ განაგრძო კინოში და კვლავ დაუბრუნდა ტელევიზიას. 1983 - სინაზის ენა (Terms of Endearment) 1987 - ტელეამბები (Broadcast News) 1997 - უკეთესი არ არსებობს (As Good as It Gets) 2004 - ესპანურ-ინგლისური (Spanglish) შეგიძლიათ იხილოთ მედიაფაილები თემაზე „ჯეიმზ ლოურენს ბრუკსი“ ვიკისაწყობში. ოფიციალური საიტი ჯეიმზ ლოურენს ბრუკსი კინოფილმების ინტერნეტ-მონაცემთა ბაზაში
ავღანეთის პრემიერ-მინისტრი

ავღანეთის პრემიერ-მინისტრი — მაღალი რანგის თანამდებობა ავღანეთის მთავრობაში. აღნიშნული თანამდებობა შეიქმნა 1927 წელს და ინიშნებოდა მეფის მიერ, ძირითადად როგორც მრჩეველი. აღნიშნულმა სისტემამ იარსება 1973 წლამდე, მონარქიის დასრულებამდე. კომუნისტურ ეპოქაში პრემიერ-მინისტრი წარმოადგენდა მთავრობის მეთაურს. თანამდებობის აღდგენა მოხდა 2014 წლის 29 სექტემბერს. (კურსივით აღნიშნული თარიღები აღნიშნავს მოვალეობის შესრულების დე-ფაქტო გაგრძელებას) ვიკისაწყობში არის გვერდი თემაზე: ავღანეთის პრემიერ-მინისტრი ინტერნეტ-გვერდი ავღანეთის რამდენიმე კონსტიტუციის ასლით
მარკუს ფაბიუს ამბუსტუსი (კონსული ძვ. წ. 360 წ.)

მარკუს ფაბიუს ამბუსტუსი სამგზის კონსული ძვ. წ. 360, ძვ. წ. 356 და ძვ. წ. 354 წლებში.
ჯონ შლეზინგერი

ჯონ შლეზინგერი (ინგლ. John Schlesinger) (დ. 16 თებერვალი, 1926, ლონდონი — გ. 25 ივლისი, 2003, ფლორიდა) — ინგლისელი კინოსა და თეატრის რეჟისორი და მსახიობი. 1965 - ძვირფასო (Darling) 1969 - შუაღამის კოვბოი (Midnight Cowboy) 1971 - კვირა, სისხლიანი კვირა (Sunday Bloody Sunday) 1976 - მარათონელი (Marathon Man) 1979 - იანკები (Yanks) 1985 - შევარდენი და თოვლის კაცი (The Falcon and the Snowman) 1988 - მადამ სუზაცკა (Madame Sousatzka) ჯონ შლეზინგერი კინოფილმების ინტერნეტ-მონაცემთა ბაზაში Senses of Cinema: Great Directors Critical Database Literature on John Schlesinger
ძვ. წ. II ათასწლეული

შუა ხანებიდან წერილობით წყაროებში იხსენიება ქალაქ-სახელმწიფო კადეში. ათასწლელის II ნახევარში წარმოიშვა მოაბის სახელმწიფო. რამსეს II — ეგვიპტის ფარაონი მუვათალი I — ხეთების მეფე მუვათალი II — ხეთების მეფე ვიკისაწყობში არის გვერდი თემაზე: ძვ. წ. II ათასწლეული
პეგი ეშკროფტი

პეგი ეშკროფტი (ინგლ. Peggy Ashcroft; დ. 22 დეკემბერი, 1907 — გ. 14 ივნისი, 1991 ) — ინგლისელი მსახიობი. მისი კარიერა თითქმის 50 წელი გრძელდებოდა. პეგი ეშკროფტი კინოფილმების ინტერნეტ-მონაცემთა ბაზაში
თრილერი

თრილერი — ფართო ჟანრი ლიტერატურაში, კინოსა და სატელევიზიო სფეროში. მასში ძირითადი ელემენტების სახით გამოიყენება მოლოდინი, დაძაბულობა და აღელვება. თრილერი ახდენს მაყურებლის ან მკითხველის განწყობის სტიმულირებას, რითაც მას მოლოდინის შეგრძნება აქვს, რასაც ემატება ამაღლებული მოლოდინი, გაურკვევლობა, სიურპრიზის შეგრძნება, შფოთვა და/ან ტერორი. თრილერის ჟანრის ფილმებს ახასიათებს ადრენალის მომატება, გაბედულობა, აღგზნება და მოქმედებათა სწრაფი ტემპით მიმდინარეობა. ↑ Genre: Thriller. Illiterarty.com. ციტირების თარიღი: 2010-06-22. ↑ http://www.filmsite.org/thrillerfilms3.html
მერსედეს მაკ-კემბრიჯი

მერსედეს მაკ-კემბრიჯი (ინგლ. Mercedes McCambridge; დ. 16 მარტი, 1916 — გ. 2 მარტი, 2004) — ამერიკელი მსახიობი. მოღვაწებოდა რადიოში, თეატრში, კინოსა და ტელევიზიაში. მერსედეს მაკ-კემბრიჯი კინოფილმების ინტერნეტ-მონაცემთა ბაზაში მერსედეს მაკ-კემბრიჯი — Find a Grave-ზე
უეცრად, გასულ ზაფხულს (ფილმი)

უეცრად, გასულ ზაფხულს — 1959 წლის გოთიკური მისტიკური ფილმი. ელიზაბეთ ტეილორმა შესრულებული როლის გამო მოიპოვა ოქროს გლობუსი საუკეთესო მსახიობი ქალისთვის დრამაში. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება 1937 წელს. ექიმი, ნეიროქირურგი ჯონ კუკოვიცი ატარებს ოპერაციებს ტვინზე, ლობოტომიას. მის კლინიკას სჭირდება ფინანსები. მოულოდნელად გამოჩნდება სპონსორი, ვაიოლეტ ვენეიბლი, მდიდარი ქვრივი, რომელიც თანახმაა ააშენოს ახალი საავადმყოფო, თუმცა სანაცვლოდ ითხოვს, რომ მის ნათესავს, შეშლილ კეთრინ ჰოლს ლობოტომია გაუკეთონ. ექიმი კუკოვიცი გაიცნობს კეთრინს და დაეჭვდება, რომ ის შეშლილი არ არის და მხოლოდ ფსიქოლოგიური ტრავმა აქვს გადატანილი მას შემდეგ, რაც ვაიოლეტის შვილის, სებასტიანის სიკვდილს დაესწრო. ელიზაბეთ ტეილორი - კეტრინ ჰოლი მონტგომერი კლიფტი - ჯონ კუკოვიცი კათრინ ჰეპბერნი - ვაიოლეტ ვენეიბლი მერსედეს მაკკემბრიჯი - გრეის ჰოლი შეგიძლიათ იხილოთ მედიაფაილები თემაზე „უეცრად, გასულ ზაფხულს (ფილმი)“ ვიკისაწყობში. „Suddenly, Last Summer“ — Allmovie-ზე „Suddenly, Last Summer“ — კინოფილმების ინტერნეტ-მონაცემთა ბაზა (ინგლისური) „Suddenly, Last Summer“ — Rotten Tomatoes „Suddenly, Last Summer“ — TCM-ის მონაცემთა ბაზაში
საქართველოს საფეხბურთო თასი 2013-2014

საქართველოს თასი 2013-2014 — საქართველოს თასის ოცდამეოთხე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში საჩხერის „ჩიხურა“ დაამარცხა, ანგარიშით 2–1. ევროტურნირებში მონაწილე ოთხი გუნდი, თბილისის „დინამო“, გორის „დილა“, ქუთაისის „ტორპედო“ და საჩხერის „ჩიხურა“, გათამაშებაში მერვედფინალური ეტაპიდან ჩაებნენ. მეთექვსმეტედფინალური ეტაპის წილისყრა, 2013 წლის 15 აგვისტოს გაიმართა, მერვედფინალური ეტაპისა — 2013 წლის 19 სექტემბერს, მეოთხედფინალური ეტაპისა — 2013 წლის 22 დეკემბერს, ხოლო ნახევარფინალური ეტაპისა — 2014 წლის 28 მარტს. პირველი შეხვედრები გაიმართა 2013 წლის 21-22 აგვისტოს, საპასუხო – 17 სექტემბერს („ჭიათურა“–„სპარტაკი“ — 5 სექტემბერს). პირველი შეხვედრები გაიმართა 2013 წლის 25-26 სექტემბერს, საპასუხო – 30 ოქტომბერს. პირველი შეხვედრები გაიმართა 2014 წლის 22 თებერვალს, საპასუხო – 20 მარტს. პირველი შეხვედრები გაიმართა 2014 წლის 8 აპრილს, საპასუხო – 23 აპრილს. უმაღლესი ლიგა 2013-2014 SOCCERWAY. ↑ საქართველოს თასის 1/16-ფინალის წყვილები ცნობილია. „მსოფლიო სპორტი“. 15.08.2013 ↑ საქართველოს თასის 1/8-ფინალის წყვილები ცნობილია. „მსოფლიო სპორტი“. 19.09.2013 ↑ საქართველოს თასი: მეოთხედფინალისტები დაწყვილდნენ[მკვდარი ბმული]. sportall. 23-12-2013 ↑ საქართველოს თასის ნახევარფინალში წყვილები გაირკვა. „მსოფლიო სპორტი“. 28.03.2014